Public procurement notice: Contract Notice
Published: 2021-04-12
Buyer: Lapin sairaanhoitopiirin kuntayhtymä
Country: FI
Contract type: Services
Procedure: Open procedure
CPV classification: 85150000: Medical imaging services
Submission deadline: 2021-05-03

Technical requirements: Lapin sairaanhoitopiirin kuntayhtymä (jäljempänä myös hankintayksikkö) pyytää tarjouksia magneettitutkimuspalveluista lausuntoineen, natiivikuvista ja/tai lausunnoista sekä luuntiheysmittauksista lausunnolla / ilman lausuntoa.
Tarjoukset pyydetään yhteishankinnassa mukana olevien yhteisöjen (jäljempänä myös tilaajat ja osapuolet) eri toimintayksiköissä tapahtuvaa toimintaa varten.
Sopimuskausi on 24 kuukautta. Sopimuskauden suunniteltu aloitusaika on toukokuu 2021. Tilaaja varaa oikeuden kahteen (2) kahdentoista (12) kuukauden mittaiseen optiokauteen sopimuskauden jälkeen.
Lapin sairaanhoitopiirin kuntayhtymä vastaa kilpailuttamisesta ja hankintaprosessista kokonaisuudessaan, tekee mukana olevien osapuolten puolesta hankintaa koskevan päätöksen, huolehtii päätöksen ilmoitusvelvollisuuden sekä laatii ja allekirjoittaa hankintasopimukset valittujen palveluntuottajien kanssa.
Osapuolet tekevät hankinnat itsenäisesti ja sitoutuvat noudattamaan hankintasopimuksia. Osapuolet vastaavat kukin erikseen tutkimusten tilaamisesta, ajanvarauksesta, kustannuksista sekä potilasasiakirjojen rekisterinpitäjyyteen liittyvistä velvoitteista.
Tämä palveluhankinta kuuluu hankintalain 1397/2016 §107:n liitteessä E tarkoitettuun sosiaali- ja terveyspalveluhankintaan. Hankinta ylittää hankintalain 25 §:n mukaisen kansallisen kynnysarvon.
Lapin sairaanhoitopiiri pyytää tarjouksia magneettitutkimuspalveluista radiologian erikoislääkärin lausunnolla. Hankinnan kohde on kuvattu tarkemmin tarjouspyynnön liitteissä, etenkin liitteessä 1. Palvelukuvaus.
Hankinnan laajuus on ilmoitettu arvioituina vuosittaisina tutkimusmäärinä liitteessä 1. Palvelukuvaus sekä tutkimuksittain tarjouspyynnön kohdassa Hankinnan kohteen kriteerit. Kyseessä on arvio, joka ei muodosta tilaajille määräostovelvoitetta.
Osatarjoukset hyväksytään. Tarjoajalla tulee olla valmius tuottaa vähintään 50 prosenttia (%) hankintayksikön arvioimasta vuosittaisesta magneettitutkimusten palvelutarpeesta tullakseen valituksi palveluntuottajaksi (hankinnan kohteen kriteerit).
Hankinnan tavoitteena on, että tutkimukselle saa varattua ajan jollekin ajanvaraushetkeä seuraavalle kymmenelle (10) arkipäivälle. Mikäli tavoite ei toteudu, voi tilaaja tarvittaessa käyttää puitejärjestelyn toissijaista palveluntuottajaa ja niin edelleen alenevassa järjestyksessä.
Lapin sairaanhoitopiiri suunnittelee uuden mri-laitteen hankintaa toteutettavaksi vuoden 2022 aikana. Toteutuessaan mri-laitehankinta pienentää magneettitutkimusten tarvetta vuodesta 2023 eteenpäin 2 000 tutkimuksella vuosittain eli noin 53 prosentilla ilmoitetuista vuosittaisista tutkimusmääristä.
Erillisiä tilaajia ovat Lapin sairaanhoitopiirin kuntayhtymä (Lapin keskussairaala, Rovaniemen kaupunki ja Muonio–Enontekiön kansanterveystyön kuntayhtymä), Työterveys Lappica Oy, Pelkosenniemen–Savukosken kansaterveystyön kuntayhtymä sekä Kemijärven, Kolarin, Kittilän, Pellon, Ranuan, Sallan, Sodankylän ja Utsjoen kunnat.
Rovaniemen kaupunki on 1.6.2018 liikkeenluovutuksella siirtänyt radiologisten tutkimuspalvelujen vastuun Lapin sairaanhoitopiirille. Sairaanhoitopiiri vastaa radiologisten tutkimuspalvelujen järjestämisestä Rovaniemen kaupungille. Tarjoaja sopii tarkemmista tilauskäytännöistä Rovaniemen kaupungin osalta yhdessä Rovaniemen kaupungin ja hankintayksikön kanssa.
Muonio–Enontekiön perusterveydenhuolto on siirtynyt Lapin sairaanhoitopiirin vastuulle 1.10.2017 alkaen.
Tilaaja pyrkii hankkimaan palvelut valituksi tulleelta palveluntuottajalta. Mikäli kuitenkin potilaiden hoidolliset erityistarpeet tai muut potilaskohtaiset vaatimukset tai muut vastaavat seikat ovat sellaisia, ettei valittu palveluntuottaja kykene tarjoamaan tarpeisiin ja vaatimuksiin nähden soveltuvaa palvelua, tilaajalla on oikeus hankkia palvelu sopimuskauden aikana muilta palveluntoimittajilta.